Novosibirska ostrva
Novosibirski otoci (ruski:Новосиби́рские острова́, jakutski:Саҥа Сибиир арыылара) su grupa otoka u Arktičkom okeanu sjeverno od obale istočnog Sibira, između Istočnosibirskog mora na istoku i Laptevskog mora na zapadu. Otoci imaju površinu od oko 38.400 km². Arhipealg se sastoji od tri grupe otoka: Anžuovih otoka, Ljahovskih otoka i De Longovih otoka. Najviša tačka na otocima je na visini od 426 metara. Otoke naseljavaju sjeverni jeleni, polarne lisice i mnogo raznovrsnih ptica. Na otocima se nalaze manja naselja i polarne stanice.